Κατάλογος Γαλλικών δουκάτων

μικρογραφία|Εραλδική απεικόνιση τού στέμματος ενός δούκα.
Αυτός είναι ένας **κατάλογος Γαλλικών δουκάτων** από την αρχή τής φεουδαρχίας τον 9ο αιώνα έως το τέλος τής Γαλλικής μοναρχίας τον 19ο αι.

## Ιστορία
Τα δουκάτα τής Γαλλίας ιδρύθηκαν τον 9ο αι. από τούς βασιλείς των Καρολιδών και τα πριγκιπικά μέλη τής οικογένειάς τους, οι οποίοι μοιράστηκαν την αυτοκρατορία τού Καρλομάγνου την οποία είχαν κληρονομήσει, αναδιοργανώνοντας όλα τα Καρολίγγεια βασίλεια τής Γαλλίας σε φεουδαρχικά δουκάτα και κομητείες υποτελείς τού βασιλιά τής Γαλλίας.

### Διοικητικές περιφέρειες
Κατά τη διάρκεια τής διοίκησης τής Ρωμαϊκής Αυτοκρατορίας, τα διάφορα Γερμανικά βασίλεια δημιούργησαν περιφέρειες διοίκησης που ανατέθηκαν σε εκπροσώπους τής αριστοκρατίας, οι οποίοι διορίζονταν και απολύονταν από τον ηγεμόνα. Αυτοί οι δούκες συχνά είχαν εξουσία σε αρκετές κομητείες. Οι διοικητικές αρχές των παραμεθόριων περιοχών ονομάζονταν «marche» ή «marqisate» (μαρκιωνία ή μαρκιζάτο). Η ακριβής γεωγραφία αυτών των περιοχών είναι δύσκολο να προσδιοριστεί, ειδικά επειδή τα σύνορά τους ήταν πολύ κυμαινόμενα. Πολλές από αυτές τις διοικητικές αρχές, έχοντας γίνει κληρονομικές, εξελίχθηκαν σε εδαφικές ηγεμονίες φεουδαρχικού τύπου.

### Φεουδαρχικοί τίτλοι ευγένειας
δεξιά|μικρογραφία|Η Γαλλία το 1477.
Στα τέλη τού Μεσαίωνα και στη σύγχρονη εποχή, το δουκάτο και άλλοι τίτλοι ευγενείας αποδίδονταν σε μικρότερες φεουδαρχικές επικράτειες, κυρίως σε πρώην κομητείες. Οι κάτοχοι ήταν συνήθως πρίγκιπες τής βασιλικής οικογένειας, που λάμβαναν το φέουδο ως appanage (πρόσοδο, εισόδημα), το οποίο σήμαινε ότι με την εξάλειψη των αρρένων απογόνων τού (πρώτου) κατόχου θα οδηγούσε στην προσάρτηση (επιστροφή) τού δουκάτου στη βασιλική επικράτεια.

## Σύγχρονα Δουκάτα
Τα δουκάτα τού *[[Παλαιό Καθεστώς|παλαιού καθεστώτος (ancien régime)]]* ήταν πιο περίπλοκα από αυτά τής μεσαιωνικής περιόδου. Ουσιαστικά, τα νέα δουκάτα δεν ήταν ανεξάρτητες ηγεμονίες, και το δουκικό καθεστώς δεν ήταν οριστικά συνδεδεμένο με τη γη (κυριότητα ή κομητεία), που είχαν αναβιβαστεί σε δουκάτα. Τα "διπλώματα ίδρυσής" τους περιείχαν ρήτρες διαδοχής, που ρύθμιζαν το μέλλον των δουκάτων. Στις περισσότερες περιπτώσεις ο κανόνας που επιλέχθηκε, είναι αυτός τής διαδοχής από άνδρες: με την εξάλειψη των αρρένων απογόνων τού δικαιούχου τής αναβίβασης τής γης σε δουκάτο, αυτό επανέρχεται στην «προηγούμενη πολιτεία» του, κυριότητα, κομητεία ή άλλη. Έγινε περαιτέρω διάκριση μεταξύ δουκών και ευγενών οι οποίοι κάθονταν στο κοινοβούλιο, κληρονομικών δουκών και διπλωματούχων δουκών, των οποίων ο τίτλος δεν ήταν μεταβιβάσιμος. Το 1566 ο Κάρολος Θ΄ των Βαλουά εξέδωσε διάταγμα, που όριζε ότι τα κληρονομικά δουκάτα θα ήταν αναστρέψιμα στο Στέμμα, ελλείψει ανδρών κληρονόμων.

Ορισμένα δουκάτα άλλαξαν το όνομά τους κατά τη διάρκεια τής ιστορίας τους: το δουκάτο τού Thouars (Τουάρ), για παράδειγμα, συχνά ονομάζεται δουκάτο τού Trémoïlle (Τρεμουάλ). Επιπλέον, δεν ήταν ασυνήθιστο ορισμένα φέουδα να αναβιβάζονται σε δουκάτα με άλλο όνομα. Έτσι, το δουκάτο του Montmorency (Μονμορανσύ) αναδημιουργήθηκε το 1633 με το όνομα Enghien (Ανγκιάν), το οποίο παρέμεινε συνδεδεμένο με μία λίμνη στην περιοχή Moνμορανσύ, μία λίμνη που έδωσε το όνομά της στην πόλη Enghien-les-Bains (Ανγκιάν-λε-Μπαιν).

Ο τίτλος τού δούκα, που καταργήθηκε κατά τη Γαλλική Επανάσταση, επανιδρύθηκε το 1806. Αρκετοί δούκες δημιουργήθηκαν υπό την Αυτοκρατορία, και υπό τις κυβερνήσεις που ακολούθησαν. Υπό το *[[Παλαιό Καθεστώς|Παλαιό καθεστώς]]*, από τον 16ο αι. και μετά, ο τίτλος τού *Monsieur le Duc* χρησιμοποιούνταν για να δηλώσει τον μεγαλύτερο γιο τού πρίγκιπα του Κοντέ (Condé). Ο Ερρίκος δούκας τού Μπουρμπόν, ο οποίος ήταν υπουργός το 1723, είναι ιδιαίτερα γνωστός στην ιστορία με αυτό το όνομα.

### Δουκάτα που δημιουργήθηκαν από Γάλλους ηγεμόνες
Από τούς 218 τίτλους που δημιουργήθηκαν (141 υπό το *[[Παλαιό Καθεστώς|Παλαιό καθεστώς]]*, 33 υπό την Α΄ Αυτοκρατορία, 33 υπό την Παλινόρθωση, 7 υπό την Ιουλιανή Μοναρχία, 4 υπό τη Β΄ Αυτοκρατορία), μόνο περίπου 40 απομένουν σήμερα, ενώ οι υπόλοιποι έχουν εξαφανιστεί.

### Δουκάτα που δημιουργήθηκαν από Γάλλους ηγεμόνες σε ξένα εδάφη

### Δουκάτα που δημιουργήθηκαν από ξένους ηγεμόνες σε εδάφη που προσαρτήθηκαν από τη Γαλλία

### Δουκάτα που δημιουργήθηκαν από ξένους ηγεμόνες σε γαλλικά εδάφη

### Άλλα γαλλικά δουκάτα
## Δείτε επίσης
* Γαλλική αριστοκρατία
* Δούκες στη Γαλλία
* Ευγενία της Γαλλίας
* Λίστα Γάλλων συνομηλίκων
* Κατάλογος Γάλλων ευγενών
* Κατάλογος Γάλλων μαρκησίων

## Αναφορές

## Εξωτερικοί σύνδεσμοι
* Γαλλικά Εραλδικά

Κατηγορία:Κατάλογοι δουκών της Γαλλίας